《送周勉仁司训考满之京》
元代·陈钧

十年萍梗各西东，故里今朝喜再逢。晓日有盘堆苜蓿，秋江无树怨芙容。

君门奏最文偏重，客路看花酒正醲。愧我若逢知己问，为言吟苦鬓蓬松。

作者简介：元温州路乐清人，字公秉，一字太和，号静佳。由晋陵县尹升常州路治中，除浙西劝农营田副使。世祖至元末改衢州路治中，迁知浮梁州，调湖南榷茶提举。卒年五十七。